b'\n_START_ARTICLE_\nJantarni rumeni trakar\n_START_SECTION_\nOpis\n_START_PARAGRAPH_\nOdrasel metulj ima razpon kril med 34 in 44\xc2\xa0mm. Zadnja krila so oran\xc5\xbeno-rumena, polovico povr\xc5\xa1ine zunanjega dela pa obsega temno rjav do \xc4\x8drn trak. Prednja krila so posejana z umetelnim vzorcem in sonekoliko bolj barvita od ostalih sovk. Imajo \xc5\xa1krlaten do rjavo vijoli\xc4\x8den nadih. Jantarnega rumenega trakarja se od vrste Noctua janthe lo\xc4\x8di le pri podrobnem pregledu spolnih organov. Odrasli so aktivni v juliju in avgustu, gosenice pa se prehranjujejo na belem topolu (Populus alba), veliki koprivi (Urtica dioica), navadni trdoleski (Euonymus europaea), puhastolistnem kosteni\xc4\x8devju (Lonicera xylosteum) in \xc5\xa1e nekaterih drugih.'